[{"text_idx": "#000000", "text": "Jarduera fisikoa egiteak onura ugari dakartza, ez soilik osasunerako, baita autoestimua, integrazioa eta komunitate-sentimendua sendotzeko ere. EHU-ko adituek egindako ikerketaren arabera, Gipuzkoako emakumeen 3tik 1 inaktiboak dira, eta emakume aktiboen artean gehiengoak bakarka praktikatzen du jarduera fisikoa."}, {"text_idx": "#000002", "text": "Hala, Emakumeok Mugimenduan martxan jarri genuen. Egitasmoaren gakoa? Norbanakoaren jarrera aktiboa piztea eta askoren jarrera aktiboak batzea; hau da, emakume orok mugimenduarekin bat egitea. Emakumeok gure denbora, gure modura erabiltzeko mugimendua da."}, {"text_idx": "#000003", "text": "Gipuzkoako emakumeon bizimodu aktiboagoa sustatzeko, kirolarekiko ditugun aurreiritziak hautsi nahi izan ditugu lehenik. Egiazko iruditeria batekin, mugimenduaren onurak lehen planora eramanez, mundu anitza irudikatuz."}, {"text_idx": "#000005", "text": "Mugimendua aurkezteko komunikazio kanpaina garatu zen. Hedapena: telebistan spot-a, irratian, prentsa-idatzian, sare sozialetan eta webgunean.\nWebgunearen balio erantsia: aktibo mantentzeko baliabideak aurkitu eta mugimenduarekin bat egiten duten beste emakumeen istorioekin inspiratu."}]